zmluvA o dielo

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov medzi

Článok I.

Zmluvné strany

Objednávateľ: **Mesto Trnava**

Sídlo: Hlavná č. 1, 917 71 Trnava

IČO: 00 313 114

DIČ: 202 1175 728

Štatutárny orgán: JUDr. Peter Bročka, LL.M., primátor

zástupca pre veci technické: Ing. Ľubica Králiková

Bankové spojenie: VÚB Trnava

Číslo účtu: SK59 0200 0000 0000 2692 5212

(ďalej len „objednávateľ“)

Zhotoviteľ:

Sídlo:

IČO:

DIČ:

Štatutárny zástupca:

zástupca pre veci technické:

Bankové spojenie:

Číslo účtu:

(ďalej len „zhotoviteľ“ a spolu s „objednávateľom“ ďalej len „zmluvné strany“)

**PREAMBULA**

Objednávateľ vyhlásil v súlade so zákonom č. 343/2015 Z. z. o verejnom obstarávaní v znení neskorších predpisov zákazku s nízkou hodnotou na zhotovenie diela „Drevený mobilný záhon“, Na základe vzájomného konsenzu o všetkých nižšie uvedených ustanoveniach, sa zmluvné strany dohodli na uzatvorení tejto zmluvy.

**Článok II.**

**Predmet zmluvy**

1. Zhotoviteľ sa zaväzuje vyrobiť, dodať a na mieste určenia zhotoviť predmet zákazky „Drevený mobilný záhon“.

2. Dielo uvedené v odseku 1 zahŕňa dodávku predmetu zákazky v zmysle Výzvy na predloženie cenovej ponuky, zo dňa 18.4.2018, ktorá je súčasťou tejto zmluvy.

**Článok III.**

**Povinnosti zmluvných strán**

1. Objednávateľ sa zaväzuje poskytnúť zhotoviteľovi súčinnosť tým, že na jeho požiadanie poskytne konzultácie, zodpovedanie otázok a informácií k predmetu zmluvy.
2. Zhotoviteľ zhotoví dielo podľa dohodnutej špecifikácie a požiadaviek objednávateľa, za cenu dohodnutú v tejto zmluve a v lehote dohodnutej v tejto zmluve.
3. Objednávateľ sa zaväzuje vyhotovené dielo prevziať a zaplatiť zhotoviteľovi cenu diela dohodnutú v tejto zmluve.

**Článok IV.**

**Čas plnenia a spôsob odovzdania predmetu zmluvy**

1. Zhotoviteľ sa zaväzuje vykonať predmet zmluvy v lehote najneskôr do 21 dní odo dňa vyskladnenia u dodávateľa zhotoviteľa, ak sú náhradné dielce dostupné.
2. Objednávateľ sa zaväzuje prevziať predmet zmluvy podpísaným protokolom o odovzdaní a prevzatí, ktorý bude podpísaný zástupcami pre veci technické z oboch zmluvných strán.

Predmetný protokol bude podkladom pre vystavenie faktúry zo strany zhotoviteľa.

**Článok V.**

**Cena diela a platobné podmienky**

1. Cena za predmet zmluvy bola stanovená dohodou zmluvných strán v  zmysle zákona č. 18/1996 Z. z. o  cenách v  znení neskorších predpisov a na základe cenovej ponuky zhotoviteľa, je konečná a predstavuje sumu:

|  |  |  |  |
| --- | --- | --- | --- |
| **Názov položky** | **Jednotková cena v EUR bez DPH** | **DPH** | **Cena spolu v EUR s DPH** |
| Dodávka Dreveného mobilného záhonu |  |  |  |
| Doprava na miesto určenia |  |  |  |
| Montáž Dreveného mobilného záhonu 2x |  |  |  |
| Demontáž Dreveného mobilného záhonu 2x |  |  |  |
| **Cena spolu** |  |  |  |

1. Faktúra musí obsahovať všetky náležitosti podľa Zákona o účtovníctve 431/2002 Z. z. v znení neskorších predpisov a bude obsahovať minimálne tieto náležitosti:
2. identifikačné údaje dodávateľa služby alebo práce:
3. identifikačné údaje odberateľa služby (mesta Trnava):
4. poradové číslo faktúry
5. dátum, kedy bola služba (ukončené)
6. dátum vyhotovenia faktúry
7. dátum splatnosti faktúry
8. centrálne číslo zmluvy
9. rozsah a druh dodanej služby alebo práce, názov diela podľa tejto zmluvy s uvedením príslušnej etapy
10. peňažná suma alebo udaj o cene za mernú jednotku, vyjadrenie množstva a celková suma za fakturované služby a práce
11. meno osoby, ktorá faktúru vystavila za dodávateľa
12. pečiatka a podpis oprávnenej osoby
13. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

4. Splatnosť faktúry je **14 dní** od doručenia faktúry objednávateľovi.

**Článok VI.**

**Zodpovednosť za vady, záruka**

1. Zhotoviteľ zodpovedá za to, že predmet zmluvy je zhotovený podľa tejto zmluvy a je spôsobilý na dojednaný účel. Zhotoviteľ zodpovedá za vady, ktoré predmet zmluvy má v čase jeho odovzdania objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných noriem, pričom platí objektívna zodpovednosť zhotoviteľa, pri ktorej sa nebude skúmať miera zavinenia.
2. Záručná doba na predmet zmluvy je 24 mesiacov a začína plynúť odo dňa odovzdania predmetu diela objednávateľovi.
3. Zhotoviteľ vypracuje predmet zmluvy vo vlastnom mene a na vlastnú zodpovednosť a zároveň vyhlasuje, že má oprávnenie na zhotovenie predmetu diela.
4. Prípadnú reklamáciu vady predmetu zmluvy je objednávateľ povinný uplatniť u zhotoviteľa bezodkladne po zistení vady, a to písomnou formou (aj prostredníctvom emailu).
5. Zhotoviteľ sa zaväzuje prípadné vady predmetu zmluvy odstrániť najneskôr do 10 pracovných dní po uplatnení reklamácie objednávateľom, ak nedôjde k dohode o inom termíne vzhľadom na rozsah zistenej závady. K reklamácii sa zhotoví zápis potvrdený oboma zmluvnými stranami.
6. Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení objednávateľovi na vyžiadanie predloží.

**Článok VII.**

**Zmluvné pokuty a náhrada škody**

1. V prípade, že zhotoviteľ nedodá predmet zmluvy v dohodnutom termíne, objednávateľ má právo na zmluvnú pokutu vo výške 0,05% z ceny diela bez DPH za každý deň omeškania, až do jeho prevzatia objednávateľom.
2. V prípade omeškania objednávateľa s úhradou faktúry má zhotoviteľ právo na úrok z omeškania vo výške 0,05% z cena diela bez DPH za každý deň omeškania úhrady.
3. Ak sa zhotoviteľ dostane do omeškania s odstránením vád predmetu zmluvy, je objednávateľ oprávnený uplatniť voči zhotoviteľovi zmluvnú pokutu vo výške 0,05% z ceny predmetu zmluvy bez DPH za každý deň omeškania.
4. Zmluvné strany sa dohodli, že zmluvné sankcie budú uplatnené vystavením samostatných faktúr stranou oprávnenou so splatnosťou 14 dní od ich vystavenia.

**Článok VIII.**

**Záverečné ustanovenia**

1. Táto zmluva nadobúda platnosť dňom podpísania zmluvnými stranami a týmto dňom sú zmluvné strany viazané prejavmi vôle.
2. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán.
4. Neoddeliteľnou súčasťou tejto zmluvy sú:

a) Výzva na predloženie cenovej ponuky zo dňa 18. Apríla 2018

b) cenová ponuka zo dňa ........... 2018.

1. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom vlastnoručne podpísali.
2. Táto zmluva je vyhotovená v piatich rovnopisoch, z ktorých po podpísaní objednávateľ obdrží tri vyhotovenia a zhotoviteľ dve vyhotovenia.
3. Zmluva bola zverejnená dňa ......................

V Trnave, .....................................

 ................................................... .................................................

 JUDr. Peter Bročka, LL.M.

 primátor mesta Trnava

 za objednávateľa: za zhotoviteľa